työkalut auttavat näöstä riippumatta kaikkia ihmisiä ja loppuosan ongelmat puhuttelevat erityisesti näkökykyään menettäviä. Viitoitamme kirjan avulla uutta alkua, jokaiselle omanlaista tietä kohti elämän rohkeaa eheytymistä, päivittäistä parempaa mieltä ja intoa kokeilla uudenlaisia tapoja elää tätä ainutlaatuista elämä.

### E-kirjat

Valkoiset varpaat : kauhutarinoita / (360579), 1,53 Mt ""Valkoiset varpaat"" kerää tarinoita taitavilta kertojilta, joista monet lähtevät tässä kokoelmassa ensimmäistä kertaa outouden ja kauhun maailmaan. Virpi Hämeen-Anttilan tarinassa kauhu hiipii uudistusten muodossa kirjastoon. Sami Hilvon tulevaisuudenkuvassa unet ovat kiellettyjä, mutta entä jos niitä silti näkee? Essi Kummun vinksahtaneessa rakkauskertomuksessa ruumiit leijuvat New Yorkin yllä. Anders Fager paljastaa Ruotsin sukellusveneskandaalien todelliset viholliset. Marko Hautala muuttaa Keski- Euroopan loman painajaiseksi, jossa turistit eksyvät muinaisiin luoliin, ehkä lopullisesti? Jaakko Yli-Juonikas vie lukijan Suomen sisällissodan anatomiaan - kirjaimellisesti. Ja millaiseksi nuoren kotiapulaisen unelmatyö muuttuukaan Satu Grönroosin tarinassa.

Musta kuningatar / Walter Tevis (373768), 2,35 Mt Beth Harmon on vain kahdeksanvuotias, kun hän tekee ensimmäiset siirtonsa shakkilaudalla. 1960-luvulla tytöt eivät pelaa shakkia, mutta pelatessaan orpo ja hyljeksitty Beth tuntee heräävänsä eloon. Siitä hetkestä lähtien shakki on hänen elämänsä tärkein asia, ja kahdeksantoistavuotiaana hän jo osallistuu USA:n avoimiin mestaruuskilpailuihin. Beth uneksii venäläisen maailmanmestarin voittamisesta, mutta pelille omistautuminen käy yhä raskaammaksi ja selviytymiskeinot yhä vaarallisemmiksi. Kun ratkaiseva ottelu lähestyy, vastustajia tuntuukin olevan kaksi - venäläinen mestari ja Beth itse.

Kuin satua / Danielle Steel (373159), 2,62 mt Romantiikan kuningatar tarjoilee pirskahtelevan hedelmäisen rakkaustarinan! Täydellisen rentoutumisen resepti: torkkupeitto, viinilasi ja Danielle Steel - romanttinen tuhkimotarina Kalifornian viinitiloilta. Camille on kasvanut idyllisessä ympäristössä Kalifornian Napa Valleyssa perheensä paahteisella viinitilalla. Hänen vanhempansa ovat edelleen onnellisesti naimisissa, kunnes satu päättyy yllättäen hänen äitinsä kuolemaan. Surun murtama isä on helppo saalis ranskalaiselle, rahanahneelle kreivittärelle. Camille huomaa kauhukseen, että tuo nainen haluaa hänen pahaksi äitipuolekseen, ja että hänen täytyy taistella perheensä perinnön puolesta. Vaikeuksien keskellä alkaa kuitenkin myös humalluttava rakkaustarina...

Tsaarin ruoska / Taavi Soininvaara (368113), 1,87 Mt Kaksi suomalaismiestä on järjestellyt Espanjaan satojen kilojen huumekaupat. Suunnitelma kuitenkin sakkaa heti alkuunsa, ja toinen miehistä tapetaan jo Galiciassa hakureissulla. Ulkomaantoimintaoikeudet saaneen Supon Arto Ratamo on sattumoisin samaan aikaan Galiciassa vaeltamassa Santiago de Compostelan kävelyreittiä. Kun tapetun suomalaisen kännykästä paljastuu puheluita venäläisen diplomaatin kanssa, Ratamo alkaa tutkia kovaonnisten miesten tapausta. Selviää, että Venäjän suurlähetystöjä käytetään kokaiinin jakeluun. Mihin huumerahaa tarvitaan? Tekeillä on jotakin mikä saattaa piirtää uusiksi Euroopan rajat.